Úradný vestník L 191 , 07/07/1998 S. 0010 - 0012



Nariadenie Rady (ES) č. 1434/98 z 29. júna 1998 určujúce podmienky, za ktorých sa môžu slede vykladať na breh na priemyselné účely okrem priamej ľudskej spotreby RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže nariadenie Rady (EHS) č. 2115/77 z 27. septembra 1977, ktoré zakazuje priamy lov a vykládku sleďov na breh na priemyselné účely, okrem priamej ľudskej spotreby [3] vyplynulo zo situácie nadmerného lovu, ktorý sa už v mnohých zemepisných oblastiach nevykonáva; keďže zásoby sleďov v Baltickom mori, v Belte a v Sunde nie sú v súčasnej dobe ohrozené; keďže zlepšené hospodárske využívanie týchto skupín rýb umožňuje loviť ich na iné účely ako je priama ľudská spotreba; keďže obmedzenie vzťahujúce sa na dopravu týchto skupín rýb na breh na priemyselné účely sa nevyžaduje; keďže priemyselný lov sleďov v Baltickom mori môže mať za následok významný sprievodný lov mladých tresiek; keďže z tohto dôvodu sa takýto lov nesmie povoliť v oblastiach s nadmerným výskytom mladých tresiek; keďže stav zásob sleďov v Severnom mori, v Skageraku a v Kategate spôsobuje vážne obavy; keďže v prípade iných zásob sleďov v severovýchodnom Atlantiku bežné rybolovné praktiky — t. j. rybolov na ľudskú spotrebu — majú za následok dostatočne vysokú mieru využívania; keďže z tohto dôvodu sú zmeny v rybolovných praktikách v prípade týchto zásob nežiaduce; keďže veľkosť sprievodných úlovkov sleďov v priemyselných rybárskych zónach zameraných na iné druhy musí byť limitovaná; keďže sprievodné výlovy realizované za takýchto obmedzení môžu byť použité na priemyselné účely; keďže nariadenie Rady (EHS) č. 2847/93 z 12. októbra 1993, ktorým sa zaviedol systém kontrol použiteľný na spoločnú politiku rybného hospodárstva [4] zabezpečuje satelitné monitorovanie plavidiel realizujúcich rybolov na priemyselné účely počínajúc 1. júlom 1998; keďže nariadenie Rady (ES) č. 88/98 z 18. decembra 1997, ktorým sa ustanovujú určité technické opatrenia na ochranu zdrojov rybolovu vo vodách Baltického mora, Beltu a Sundu [5] stanovuje podmienky lovu sleďov v týchto vodách; keďže nariadenie Rady (ES) č. 894/97 z 29. apríla 1997, ktorým sa ustanovujú určité technické opatrenia na ochranu zdrojov rybolovu [6], stanovuje podmienky skladovania na palube a vykládku na breh sleďov ulovených v regiónoch 1 a 2 s použitím rybárskeho zariadenia bežne používaného pri rybolove na priemyselné účely okrem ľudskej spotreby, PRIJALA TOTO NARIADENIE: Článok 1 1. Na účely tohto nariadenia sa budú uplatňovať nasledujúce definície vôd: Región 1: Všetky vody, ktoré sa nachádzajú na sever a na západ od línie prebiehajúcej z bodu so severnou zemepisnou šírkou 48° a západnou dĺžkou 18°, odtiaľ na sever a na severnú šírku 60°, odtiaľ na východ na západnú dĺžku 5°, odtiaľ na sever na severnú šírku 60° 30′, odtiaľ na východ na západnú dĺžku 4°, odtiaľ na sever na severnú šírku 64°, odtiaľ na východ k pobrežiu Nórska. Región 2: všetky vody nachádzajúce sa na sever od severnej šírky 48°, okrem vôd uvedené v regióne 1 a ICES a divízií IIIb, IIIc, IIId. Región 3: Všetky vody zodpovedajúce ICES (International Council for the Exploration of the Sea) podoblastiam VIII a IX. 2. ICES divízie IIIb, IIIc a IIId rozdelené do 11 subdivízií číslovaných od 22 do 32, ktoré sú popísané v prílohe I k nariadeniu (ES) č. 88/98. Článok 2 1. Slede, ulovené pri rybolove: - v regiónoch 1 a 2 sieťami s minimálnou veľkosťou ôk menšou ako 32 mm alebo, - v regióne 3 sieťami s minimálnou veľkosťou ôk menšou ako 40 mm, sa môžu ponechať na palube iba vtedy ak takéto úlovky: i) sú realizované v ICES podoblasti IV, pozostávajú zo zmesi sleďov a ostatných druhov, nie sú triedené a slede neprekračujú hodnotu 20 % hmotnosti celkovej kombinovanej hmotnosti sleďov a ostatných druhov ulovených pomocou takýchto zariadení a ponechaných na palube alebo; ii) sú realizované v ICES divízii IIIa, pozostávajú zo zmesi iba šprot a sleďov, nie sú triedené a slede neprekračujú hodnotu 10 % hmotnosti celkovej kombinovanej hmotnosti sleďov a šprôt ulovených pomocou takýchto zariadení a ponechaných na palube alebo; iii) sú realizované v ICES divízii IIIa, pozostávajú zo zmesi sleďov a ostatných druhov, či už s alebo bez šprot, nie sú triedené a slede neprekračujú hodnotu 5 % hmotnosti z celkovej kombinovanej hmotnosti sleďov a ostatných druhov ulovených pomocou takýchto zariadení a ponechaných na palube alebo; iv) sú realizované mimo ICES podoblasť IV alebo ICES divíziu IIIa, pozostávajú zo zmesi sleďov a ostatných druhov, nie sú triedené a slede neprekračujú hodnotu 10 % hmotnosti z celkovej kombinovanej hmotnosti sleďov a ostatných druhov ulovených pomocou takýchto zariadení a ponechaných na palube. 2. Slede ulovené rybárskymi loďami spoločenstva loviacimi v ICES divíziách IIIb alebo IIIc alebo v ICES divízii IIId na západ od východnej dĺžky 16° pomocou sietí s minimálnou veľkosťou ôk menšou ako 32 mm, môžu byť ponechané na palube iba vtedy, ak takéto úlovky pozostávajú zo zmesi sleďov a ostatných druhov, nie sú triedené a slede neprekračujú hodnotu 20 % hmotnosti z celkovej kombinovanej hmotnosti sleďov a ostatných druhov ulovených pomocou takýchto zariadení a ponechaných na palube. 3. Slede ulovené rybárskymi loďami spoločenstva pri rybolove: - na východ od 16° východnej dĺžky v subdivíziach 25 až 27 ICES divízie IIId pomocou sietí s minimálnou veľkosťou ôk menšou ako 32 mm alebo, - v subdivízii 28 ICES divízie IIId alebo v tej časti subdivízie 29 ICES divízie IIId, ktorá sa nachádza južne od severnej šírky 59° 30′pomocou sietí s minimálnou veľkosťou ôkmenšou ako 28 mm alebo, - v subdivízii 30 až 32 ICES divízie IIId alebo v tej časti subdivízie 29 ICES divízie IIId, ktorá sa nachádza severne od severnej šírky 59° 30′ pomocou sietí s minimálnou veľkosťou ôk menšou ako 16 mm, môžu byť ponechané na palube iba vtedy, ak takéto úlovky pozostávajú zo zmesi sleďov a ostatných druhov, nie sú triedené a slede neprekračujú hodnotu 45 % hmotnosti z celkovej kombinovanej hmotnosti sleďov a ostatných druhov ulovených pomocou takýchto zariadení a ponechaných na palube. Článok 3 1. Úlovky sleďov realizované: - v regiónoch 1 a 2 pomocou vlečných sietí s minimálnou veľkosťou ôk rovnajúcou sa alebo väčšou ako 32 mm alebo, - v regióne 3 pomocou vlečných sietí s minimálnou veľkosťou ôk rovnajúcou sa aleboväčšou ako 40 mm alebo, - v ICES divíziách IIIb alebo IIIc pomocou vlečných sietí s minimálnou veľkosťou ôkrovnajúcou sa alebo väčšou ako 32 mm alebo, - v subdivízii 24 alebo v tej časti divízie 25, ktorá sa nachádza západne od východnej dĺžky 16° 00′ ICES divízie IIId pomocou vlečných sietí s minimálnou veľkosťou ôk rovnajúcou sa alebo väčšou ako 32 mm alebo, - v regiónoch 1 alebo 2 alebo 3 alebo v ICES divíziach IIIb, alebo IIIc alebo v ICESdivízii IIId západne od východnej dĺžky 16° 00′ pomocou akéhokoľvek rybárskeho zariadenia okrem vlečných sietí, sa môžu dopraviť na breh na iné účely ako je priama ľudská spotreba iba vtedy, ak budú najskôr ponúknuté na predaj na priamu ľudskú spotrebu a nepodarí sa nájsť pre nich odberateľa. 2. Avšak, - všetky slede ulovené pomocou akéhokoľvek rybárskeho zariadenia v ICES divízii IIId na východ od východnej dĺžky 16° 00′ alebo, - všetky slede ulovené pomocou akéhokoľvek rybárskeho zariadenia v rámci podmienok špecifikovaných v článku 2, môžu byť vyložené na breh na iné účely ako je priama ľudská spotreba. Článok 4 Najneskôr do 31. decembra 2002 musí Rada rozhodnúť na základe správy a návrhu zo strany Komisie, o všetkých nevyhnutných zmenách tohto nariadenia. Článok 5 Nariadenie (EHS) č. 2115/77 sa týmto ruší. Článok 6 Toto nariadenie nadobúda účinnosť siedmy deň po jeho zverejnení v Úradnom vestníku Európskych spoločenstiev. Bude sa uplatňovať od 1. januára 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 29. júna 1998 Za Radu predseda R. Cook [1] Ú. v. ES C 25, 24.1.1998, s. 19. [2] Stanovisko dodané 19. júna 1998 (ešte nebolo zverejnené v úradnom vestníku). [3] Ú. v. ES L 247, 28.9.1977, s. 2. [4] Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 2205/97 (Ú. v. ES L 304, 7.11.1997, s. 1). [5] Ú. v. ES L 9, 15.1.1998, s. 1. [6] Ú. v. ES L 132, 23.5.1997, s. 1. --------------------------------------------------